Diari Oficial de la Generalitat Valenciana


Sumari del DOGV 5362, del 06-10-2006 (2006/10251)

RESOLUCIÓ de 8 d'agost de 2006, de la Conselleria de Cultura, Educació i Esport, per la qual s'atribuïx la denominació específica de Nou Derramador a l'Institut d'Educació Secundària Núm.3 d'Ibi.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5362

Data del DOGV
:   06-10-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/10547


Data del document
:   08-08-2006

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * Ibi
    * ensenyament públic
    * centre d'ensenyament

RESOLUCIÓ de 8 d'agost de 2006, de la Conselleria de Cultura, Educació i Esport, per la qual s'atribuïx la denominació específica de Nou Derramador a l'Institut d'Educació Secundària Núm.3 d'Ibi. [2006/10729]  
El Consell Escolar de l'Institut d'Educació Secundària Núm.3 d'Ibi, en la sessió celebrada el 30 de juny de 2005, va aprovar sol·licitar per al mencionat centre la denominació específica de Nou Derramador.  
Esta proposta va ser aprovada pel Consell Escolar Municipal, en sessió celebrada el dia 11 de novembre de 2005. Disposa, a més, de l'informe favorable de la Inspecció Educativa de la Direcció Territorial de Cultura, Educació i Esport d'Alacant, de data 19 de desembre de 2005.  
Nou Derramador correspon a la denominació d'una de les zones de la ciutat d'Ibi. L'elecció d'esta denominació es centra que el dit Institut està ubicat en la dita zona i que focalitza els nivells educatius que en el seu entorn d'influència té i assumix.  
L'article 13 de la Llei Orgànica 8/1985, de 3 de juliol, reguladora del Dret a l'Educació, establix que tots els centres tindran una denominació específica.  
L'article 3.2 del Reglament Orgànic i Funcional dels Instituts d'Educació Secundària establix que, creat el centre, el consell escolar podrà proposar a la Conselleria de Cultura, Educació i Esport la denominació específica, després de l'informe previ favorable del Consell Escolar Municipal, o, si no n'hi ha, del ple de l'ajuntament corresponent  
L'article 3.3 de l'esmentat Reglament establix que no podran existir, en el mateix municipi, centres amb la mateixa denominació específica o que puga induir a error o confusió. El Registre de Centres Docents de la Comunitat Valenciana certifica, el 10 de maig de 2006, que no hi ha cap centre inscrit amb la dita denominació específica en la localitat d'Ibi.  
En virtut d'això i fent ús de les facultats que em conferix l'article 35 de la Llei 5/1983, de 30 de desembre, de Govern Valencià, resolc  
Primer  
Concedir la denominació específica de Nou Derramador a l'Institut d'Educació Secundària Núm.3 d'Ibi, codi 44324455.  
Segon  
La dita disposició s'inscriurà en el Registre de Centres Docents de la Comunitat Valenciana.  
Tercer  
La present resolució tindrà els seus efectes el mateix dia que es publique en el Diari Oficial de la Generalitat.  
Quart  
Conforme al que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present Resolució, que posa fi a la via administrativa, es podrà presentar, potestativament, un recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant del conseller de Cultura, Educació i Esport en el termini d'un mes a comptar de l'endemà de la seua publicació.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.  
València, 8 d'agost de 2006.. El conseller de Cultura, Educació i Esport: Alejandro Font de Mora Turón.